Det var liget af den forsvundne 21-årige, der blev fundet onsdag eftermiddag i Aalborg havn. Det fortæller Poul Severinsen fra Nordjyllands Politi. Fredag formiddag blev der foretaget obduktionen af liget, hvor det blev slået fast, at det var den forsvundne Frederik Haahr fra Aarhus, politiet havde fundet. Nordjyllands politi kan ikke fortælle mere om obduktionens resultater. Frederik Haahr har været savnet siden en bytur i Jomfru Ane Gade. Han blev sidst set på en burgerrestaurant i festgaden klokken 2:25 om natten den 30. september. De pårørende er informeret.

Referat:
Det var den forsvundne Frederik Haahr, der blev fundet i havnen onsdag eftermiddag.